Namangan davlat pedagogika instituti
Namangan davlat pedagogika instituti – Oʻzbekiston Respublikasi Prezidentining 2022-yil 21-iyundagi PQ-289 sonli „Pedagogik taʼlim sifatini oshirish va pedagog kadrlar tayyorlovchi oliy taʼlim muassasalari faoliyatini yanada rivojlantirish chora-tadbirlari toʻgʻrisida“gi Qaroriga asosan Namangan davlat pedagogika instituti tashkil etildi. Institutda pedagog kadrlar tayyorlovchi oliy taʼlim muassasalarini tizimli rivojlantirish va ularda boshqaruv faoliyatini takomillashtirish, pedagogika sohasida taʼlim, ilm-fan va amaliyot uygʻunligini taʼminlash maqsadida, Namangan davlat universiteti pedagogika taʼlim sohasining bakalavriat taʼlim yoʻnalishlari va magistratura mutaxassisliklari negizida Namangan davlat pedagogika institutini tashkil etish belgilab qoʻyilgan. Hozirgi davrda bakalavriat bosqichida 2560 nafar, magistratura bosqichida 98 nafar talaba tahsil olmoqda. Institutda 105 nafar professor-oʻqituvchi faoliyat olib bormoqda.